Ian Watkins

Ian David Karslake Watkins (* 30. júl 1977, Merthyr Tydfil, Glamorganshire, Wales) je rockový hudobník. Bol zakladajúci člen a spevák, textár waleskej alternatívnorockovej hudobnej skupiny Lostprophets. Watkins bol koncom roka 2012 obvinený zo sexuálneho zneužívania detí.

Hoci spočiatku tvrdil, že je nevinný, v novembri bola rozkódovaná ukrytá časť pevného disku z jeho laptopu a objavené filmové materiály, ktoré ho jednoznačne usvedčili z pedofílie. Pod ťarchou dôkazov sa Watkins napokon priznal. Jeho bývalí spoluhráči nad ním vyjadrili sklamanie a znechutenie a vysvetlili, že hoci bol zložitou osobnosťou a spolupráca s ním bola za posledné roky existencie kapely namáhavá, o jeho zločinoch vôbec netušili. Watkins bol odsúdený na súhrnný trest 35 rokov, z toho 29 nepodmienečne.

Kapela v októbri 2013 prostredníctvom sociálnej siete Facebook oznámila, že končí. V júli 2014 bývalí členovia kapely oznámili, že pokračujú pod názvom No Devotion.

Referencie

Pozri aj 
 Lostprophets

Externé odkazy 
 Ian Watkins na Twitteri

Waleskí heavymetaloví speváci
Waleskí heavymetaloví bubeníci
Waleskí heavymetaloví klávesisti
Waleskí rockoví speváci
Waleskí rockoví bubeníci
Waleskí rockoví klávesisti